62022CO0302_INF
Uznesenie Súdneho dvora (ôsma komora) z 3. októbra 2022 –Freebird Airlines Europe
(vec C‑302/22)
„Návrh na začatie prejudiciálneho konania – Článok 99 Rokovacieho poriadku Súdneho dvora – Letecká doprava – Nariadenie (ES) č. 261/2004 – Článok 5 ods. 3 – Náhrada cestujúcim v leteckej doprave v prípade veľkého meškania letu – Oslobodenie od povinnosti náhrady – Mimoriadne okolnosti – Kolízia lietadla s vtákmi – Núdzový brzdiaci manéver, ktorým sa poškodia pneumatiky tohto lietadla“
Doprava – Letecká doprava – Nariadenie č. 261/2004 – Článok 5 ods. 3 – Náhrady a pomoc cestujúcim – Zrušenie alebo veľké meškanie letu – Oslobodenie od povinnosti náhrady – Podmienka – Mimoriadne okolnosti – Pojem – Prerušenie vzletovej fázy lietadla ohrozeného kolíziou s vtákmi, ktoré má za následok núdzový brzdiaci manéver a poškodenie pneumatík lietadla – Zahrnutie – Prijatie všetkých primeraných opatrení zo strany leteckého dopravcu s cieľom zabrániť zrušeniu alebo meškaniu – Rozsah – Overenie vnútroštátnym súdom
(Nariadenie Európskeho parlamentu a Rady č. 261/2004, odôvodnenia 14 a 15, článok 5 ods. 3 a článok 7)
(pozri body 16 – 23 a výrok)
Výrok
Článok 5 ods. 3 nariadenia Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91,
sa má vykladať v tom zmysle, že:
na prerušenie fázy vzlietania lietadla, ohrozeného kolíziou s vtákmi v podobe núdzového brzdiaceho manévru, ktorým sa poškodia pneumatiky tohto lietadla, sa vzťahuje pojem „mimoriadna okolnosť“ v zmysle tohto ustanovenia.